Giasing

Giasing (Giesing) wor friah a Gmoa auf da rechtn Isarseitn bei Minga. Heit is Giasing a Stodtei vu Minga.

 Gschicht 

Giasing is 790 zum easchtn Moi ois Kyesinga (obgleidd vum Noma Kyeso oder Kyso) urkundle eaweent worn. Duach de Neeh zum expandiarendn Minga is Giasing im Middloita zua Zuaflucht fia Dogleena worn, wo in da Stod koa Wohnrecht eahoidn hom. In Giasing san aa Einrichtungen entstondn, wo in Minga ned so gschätz worn, wia a Irrnhaus, a Kronknhaus und a Friedhof. Ba da Gmoabuidung 1818 is Giasing a oagnstendige Gmoa worn, de wo spada Harlaching oglieadat kriagt hod. 1854 is Giasing zu Minga kema und gheat damit zu dena eascht Eingmoandunga in de Stod Minga.

1936 is da Stodtei Giasing aufteit worn. A Tei is zum Stodbeziak 17 Obergiesing kema und a Tei zum Stodbeziak 18 Untagiasing-Harlaching.

Kategorie:Stadtteil von München
Kategorie:Ehemalige Gemeinde (München)